|  |  |  |
| --- | --- | --- |
|  | | |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** | |
| ***สำนักงานเศรษฐกิจการคลัง*** | |
| ***โทร. 02273-9020 ต่อ 3648 โทรสาร 0-2273-9987*** | |
|  | |  |
| ณ. 22 ม.ค. 2559 มีบริษัทจดทะเบียนใน SET จำนวน 518 บริษัทและมี  หลักทรัพย์จดทะเบียนจำนวน 1,682 หลักทรัพย์ ส่วนบริษัทจดทะเบียนใน  MAI มีจำนวน 122 บริษัท และมีหลักทรัพย์จดทะเบียนจำนวน 167 หลักทรัพย์ | | **สรุปภาวะการซื้อขายหลักทรัพย์ (18 - 22 ม.ค. 59)** |
| ภาวะการซื้อขายหลักทรัพย์ในสัปดาห์ที่ผ่านมา (18 - 22 ม.ค. 59)   * ดัชนีราคาตลาดหลักทรัพย์ปิดตลาดที่ 1,268.03 จุด เพิ่มขึ้น 22.18 จุด คิดเป็น 1.78% เมื่อเทียบกับสัปดาห์ก่อน (11 - 15 ม.ค. 59) ปิดที่ระดับ   1,245.85 จุด มูลค่าการซื้อขายหลักทรัพย์ตลอดสัปดาห์อยู่ที่ 208,519.05  ล้านบาท เฉลี่ยต่อวัน อยู่ที่ 41,703.81 ล้านบาท โดยมูลค่าการซื้อขายสูงสุด อยู่ที่ระดับ 45,449.95 ล้านบาท เมื่อวันที่ 19 ม.ค. 2559 และต่ำสุดอยู่ที่ระดับ 35,585.59 ล้านบาท เมื่อวันที่ 18 ม.ค. 2559 ในสัปดาห์นี้มีวันทำการ 5 วัน   * บัญชีบริษัทหลักทรัพย์ และนักลงทุนสถาบัน ซื้อสุทธิ 2,276.36 และ1,227.80 ล้านบาท ตามลำดับ นักลงทุนรายย่อย และนักลงทุนต่างประเทศ ขายสุทธิ 2,675.41 และ 828.75 ล้านบาท ตามลำดับ * สำหรับดัชนีตลาดหลักทรัพย์ MAI ปิดตลาดที่ 509.70 จุด เพิ่มขึ้น   8.62 จุด คิดเป็น 1.72% เมื่อเทียบกับสัปดาห์ก่อน (11 - 15 ม.ค. 59) ปิดที่ระดับ 501.08 จุด มูลค่าการซื้อขายหลักทรัพย์ตลอดสัปดาห์อยู่ที่ 7,019.96 ล้านบาท เฉลี่ยต่อวันอยู่ที่ 1,403.99 ล้านบาท   * สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนลบ หลังจากราคาน้ำมันปรับตัวลงต่อเนื่องและต่ำกว่า 30 ดอลลาร์/บาร์เรล รวมทั้งความกังวลต่อเศรษฐกิจจีน แต่นักลงทุนยังคาดหวังที่ ECB จะกระตุ้นเศรษฐกิจเพิ่มเติม ด้านตลาดหุ้นยุโรปปรับตัวในแดนลบในช่วงต้นสัปดาห์ จากความกังวลต่อเศรษฐกิจโลก ราคาน้ำมันที่ขยับตัวลงต่อเนื่องหลังการยุติมาตรการคว่ำบาตรอิหร่าน ทำให้เกิดแรงขายหุ้นกลุ่มพลังงาน แต่ปรับตัวในแดนบวกช่วงปลายสัปดาห์ หลังประธาน ECB ส่งสัญญาณว่า จะทบทวนและอาจผ่อนคลายนโยบายการเงินเพิ่มเติมในการประชุมครั้งหน้า ตลาดหุ้นเอเชียปรับตัวในแดนบวกตามตลาดหุ้นในภูมิภาคอื่นจากบรรยากาศการลงทุนที่ ผ่อนคลายและเป็นบวกมากขึ้น แต่ยังต้องจับตาดูราคาน้ำมัน รวมถึงทิศทางเศรษฐกิจที่ไม่แน่นอน **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยแกว่งตัวย้อนลบตามภาวะตลาดหุ้นเอเชียส่วนใหญ่ที่ยังแกว่งตัวผันผวนในลักษณะคล้ายๆ กัน เนื่องจากความไม่ชัดเจนในการฟื้นฟูของภาวะเศรษฐกิจโลก รวมทั้งแรงกดดันจากราคาน้ำมันดิบในตลาดโลกยังคงอ่อนแอ ทําให้คาดว่า SET ยังมีการแกว่งตัวผันผวนบวก-ลบสลับกันไป แต่มีโอกาสแกว่งทรงตัวและมีสิทธิขยับขึ้นบวกได้ * สำหรับแนวโน้มในสัปดาห์นี้ (25 – 29 ม.ค. 59) ปัจจัยภายในที่ต้องติดตาม ได้แก่ ดัชนีผลผลิตอุตสาหกรรม เดือน ธ.ค. และ ธปท. รายงานภาวะเศรษฐกิจ เดือน ธ.ค. สำหรับปัจจัยภายนอก ได้แก่ **ตลาดหุ้นปิดทำการของมาเลเซียและอินเดีย GDP ไตรมาส 4 ปี 2015 ของเกาหลีใต้ ฟิลิปปินส์ และสหรัฐฯ ดัชนีความเชื่อมั่นผู้บริโภค เดือน ม.ค. ของยูโรโซน และการประชุมธนาคารกลางของญี่ปุ่น** |